CELEX: C2006/048/10
Language: sk
Date: 2006-02-25 00:00:00
Title: Rozsudok Súdneho dvora (prvá komora) z  15. decembra 2005  v spojených veciach C-151/04 a C-152/04 (návrh na začatie prejudiciálneho konania podaný tribunal de police de Neufchâteau): trestné konania proti Claude Nadin, Nadin-Lux SA a Jean-Pascal Durré (Voľný pohyb osôb a služieb — Pojem  pracovník  — Podmienka vzťahu podriadenosti — Vozidlo — Poskytnutie pracovníkovi zamestnávateľom — Vozidlo registrované v zahraničí — Zamestnávateľ so sídlom v inom členskom štáte — Registrácia a zdanenie vozidla)

25.2.2006   
            
            
               SK
            
            
               Úradný vestník Európskej únie
            
            
               C 48/5
            
         
      ROZSUDOK SÚDNEHO DVORA
   
   (prvá komora)
   z 15. decembra 2005
   v spojených veciach C-151/04 a C-152/04 (návrh na začatie prejudiciálneho konania podaný tribunal de police de Neufchâteau): trestné konania proti Claude Nadin, Nadin-Lux SA a Jean-Pascal Durré (1)
   
   (Voľný pohyb osôb a služieb - Pojem „pracovník“ - Podmienka vzťahu podriadenosti - Vozidlo - Poskytnutie pracovníkovi zamestnávateľom - Vozidlo registrované v zahraničí - Zamestnávateľ so sídlom v inom členskom štáte - Registrácia a zdanenie vozidla)
   (2006/C 48/10)
   Jazyk konania: francúzština
   V spojených veciach C-151/04 a C-152/04, ktorých predmetom sú návrhy na začatie prejudiciálneho konania podľa článku 234 ES, podané rozhodnutím tribunal de police de Neufchâteau (Belgicko) zo 16. januára 2004 a doručené Súdnemu dvoru 25. marca 2004, ktoré súvisia s trestnými konaniami: Claude Nadin, Nadin-Lux SA (C-151/04) a Jean-Pascal Durré (C-152/04), Súdny dvor (prvá komora), v zložení: predseda prvej komory P. Jann, sudcovia K. Schiemann, N. Colneric (spravodajkyňa), J. N. Cunha Rodrigues a E. Levits, generálny advokát: F. G. Jacobs, tajomník: K. Sztranc, hlavná referentka, vyhlásil 15. decembra 2005 rozsudok, ktorého výrok znie:
   Článok 43 ES bráni tomu, aby vnútroštátna právna úprava prvého členského štátu, aká je predmetom sporu v konaní pred vnútroštátnym súdom, ukladala samostatne zárobkovo činnej osobe s bydliskom v tomto štáte povinnosť v tomto členskom štáte registrovať služobné vozidlo, ktoré jej bolo poskytnuté spoločnosťou, v ktorej je zamestnaná, so sídlom v druhom členskom štáte, ak toto vozidlo nemá byť prevažne trvalo používané na území prvého členského štátu, ani sa v skutočnosti takýmto spôsobom nepoužíva.
   
      (1)  Ú. v. EÚ C 106, 30.4.2004.